/* COM/2010/0731 galīgā redakcija */ KOMISIJAS ZIŅOJUMS EIROPAS PARLAMENTAM, PADOMEI UN EIROPAS EKONOMIKAS UN SOCIĀLO LIETU KOMITEJAI Komisijas iesniegtais EURES darbības pārskats par 2006.–2008. gadu saskaņā ar Regulas (EEK) Nr. 1612/68 19. panta 3. punktu "Ceļā uz vienotu Eiropas darba tirgu: EURES devums"





[pic] | EIROPAS KOMISIJA | Briselē, 13.12.2010 COM(2010) 731 galīgā redakcija KOMISIJAS ZIŅOJUMS EIROPAS PARLAMENTAM, PADOMEI UN EIROPAS EKONOMIKAS UN SOCIĀLO LIETU KOMITEJAI Komisijas iesniegtais EURES darbības pārskats par 2006.–2008. gadu saskaņā ar Regulas (EEK) Nr. 1612/68 19. panta 3. punktu "Ceļā uz vienotu Eiropas darba tirgu: EURES devums" KOMISIJAS ZIŅOJUMS EIROPAS PARLAMENTAM, PADOMEI UN EIROPAS EKONOMIKAS UN SOCIĀLO LIETU KOMITEJAI Komisijas iesniegtais EURES darbības pārskats par 2006.–2008. gadu saskaņā ar Regulas (EEK) Nr. 1612/68 19. panta 3. punktu "Ceļā uz vienotu Eiropas darba tirgu: EURES devums" (Dokuments attiecas uz EEZ) SATURS 1. Ievads 3 2. EURES stratēģiskie mērķi 3 2.1. EURES darbības rezultāti 3 2.2. EURES darbības ietekme 4 3. EURES izpildes mehānismi 4 3.1. EURES atbalsta pamattiesības ar nepietiekamiem finanšu resursiem 4 3.2. EURES ir spēcīgs speciālistu tīkls 4 3.3. EURES personāla apmācība ir ļoti svarīga, lai nodrošinātu profesionāla tīkla darbību 4 3.4. EURES integrēšana valsts nodarbinātības dienestos 4 3.5. EURES pārrobežu partnerības 4 4. EURES pakalpojumu nodrošināšana 4 4.1. EURES kā mehānisms darba piemeklēšanai 4 5. Turpmākie uzdevumi un prognozes 4 1. Ievads EURES (Eiropas Nodarbinātības dienesti) ir vispāratzīts Eiropas tīkls, kura mērķis ir veicināt darba ņēmēju mobilitāti. Tas ietver Eiropas Komisiju un Eiropas Ekonomikas zonas dalībvalstu[1] valsts nodarbinātības dienestus (VND), kā arī Šveici un to sociālo partneru organizācijas. Šā tīkla pakalpojumi aptuveni 15 gadus ir pieejami visiem to valstu pilsoņiem, kuras ir iesaistījušās tīklā. Šajā laikā EURES ir veicinājis darbaspēka ģeogrāfisko mobilitāti, novēršot sadrumstalotu informāciju par darbaspēka un brīvo darba vietu pieejamību, dzīves un darba apstākļiem, kā arī izglītības un apmācības iespējām. Pārvietošanās brīvība bieži tiek uzskatīta par vienu no svarīgākajām, bet vismazāk izmantotajām četrām pamatbrīvībām, ko garantē ES tiesību akti kopš 1957. gada. Lisabonas stratēģijā un Eiropas Nodarbinātības stratēģijā (ENS) noteica, ka nodarbinātības jautājums ir kopīgi risināms visiem, un pieprasīja novērst šķēršļus mobilitātei un palielināt darbaspēka mobilitāti ES. ES kopīgie elastdrošības principi ir visaptverošs pamats pašreizējām un turpmākajām nodarbinātības un mobilitātes stratēģijām, īpašu uzmanību pievēršot pārejai no vienas darba vietas uz citu. Paziņojumā “Jaunas prasmes jaunām darba vietām”[2] paredzēts, ka jāveicina mobilitāte un labāk jāpielāgo cilvēku prasmes darba iespējām, novēršot šķēršļus darba ņēmēju brīvai apritei ES, kā arī sniedzot pārredzamāku informāciju par tendencēm darba tirgū un vajadzīgajām prasmēm. Komisija 2011. gadā sagatavos paziņojumu par to, kā novērst darbaspēka trūkumu, izmantojot migrāciju ES dalībvalstīs, un tajā izskatīs jautājumu, vai migrācija no valstīm, kas nav ES dalībvalstis, var palīdzēt novērst darbaspēka trūkumu konkrētās nozarēs un risināt demogrāfijas tendenču radītās grūtības darba tirgū. Šajā ziņojumā EURES darbība no 2006. gada līdz 2008. gadam tiek novērtēta, pamatojoties uz secinājumiem, kas izdarīti 2009. gada EURES tīkla ārējā novērtējuma ziņojumā. Ziņojumā ir četras galvenās daļas. 2. nodaļā iekļauti EURES tīkla stratēģiskie mērķi, 3. nodaļā aplūkoti EURES izpildes mehānismi un 4. nodaļā – tīkla pakalpojumu nodrošināšana. Visbeidzot 5. nodaļā pievēršas gaidāmajām grūtībām. 2. EURES STRATēģISKIE MēRķI Laikposmā no 2006. līdz 2008. gadam EURES stratēģiskie mērķi bija veicināt darba ņēmēju mobilitāti un mazināt šķēršļus mobilitātei, palīdzot pilnveidot Eiropas darba tirgu, kas ir atvērts un pieejams visiem, nodrošinot darba piedāvājumu un darba pieteikumu apmaiņu starpvalstu, starpreģionu un pārrobežu līmenī un veicinot pārskatāmību un informācijas apmaiņu. Nākamajā nodaļā izklāstīti EURES darbības rezultāti un to pozitīvā ietekme uz tīkla izmantotājiem. 2.1. EURES darbības rezultāti EURES palīdz pilnveidot Eiropas darba tirgu, kas ir atvērts un pieejams visiem. To nodrošina, sniedzot informāciju par darba tirgu, informāciju par dzīves un darba apstākļiem un darba piemeklēšanas pakalpojumus, izmantojot EURES padomdevēju tīklu un EURES darba mobilitātes portālu. Tīkla piedāvātie pakalpojumi ar starpniecību vai bez tās atbilst klienta vajadzībām. Starpniecību nodrošina padomdevēju tīkls, kas piedāvā informāciju darba devējiem, darba meklētājiem un darba mainītājiem, kā arī atvieglo darba piemeklēšanu. Padomdevēju tīklam ir divi līmeņi – kvalificēti speciālisti, kuri darbojas kā informācijas un darba vietu piemeklētāji visā Eiropā, un EURES palīgi, kas sniedz atbalstu kvalificētajiem speciālistiem un kam arī ir liela nozīme pakalpojumu sniegšanā. EURES portālā var saņemt pakalpojumus bez starpniecības. Klienti piekļūst informācijai portālā un izmanto to lēmumu pieņemšanai. Lielāka iespēja saņemt darba piedāvājumu bija tiem darba meklētājiem un darba mainītājiem, kuri darba meklēšanas laikā sazinājās ar EURES padomdevēju, nekā tiem, kuri izmantoja vienīgi darba mobilitātes portālu. Tādēļ EURES padomdevēju tīkls pievieno vērtību portāla sniegtajiem pakalpojumiem. Portālā sniegtie pakalpojumi un padomdevēju tīkls atvieglo informācijas apmaiņu par brīvajām darba vietām visā Eiropā. Pierādījumi liecina, ka, izmantojot EURES , darba devēji pieņem darbā darba ņēmējus un darba ņēmēji atrod darba vietas. Aptuveni 20 % darba meklētāju un darba mainītāju ir atraduši darba vietu, izmantojot EURES , un mazliet mazāk par pusi no šīm personām ir dabūjušas darbu, kas atbilst viņu prasmēm[3]. Daudzās valstīs EURES sekmē VND mērķus, palīdzot mazināt bezdarbu un veicinot darba ņēmēju mobilitāti. Turklāt ir veikti pasākumi, lai to integrētu VND galvenajās darbībās. Tomēr EURES iekļaušana nav vienreizējs uzdevums, jo tas jāaplūko kā nepārtraukts process. EURES integrēšanu valsts nodarbinātības dienestos varētu uzlabot. Nākamajā nodaļa ir izklāstīts, kā EURES dod pievienoto vērtību darba ņēmēju mobilitātes veicināšanā. 2.2. EURES darbības ietekme EURES ir liela nozīme, lai sasniegtu ilgtspējīgas ekonomikas izaugsmes un sociālās kohēzijas mērķus, panākot labāku atbilstību starp darba meklētājiem, darba mainītājiem un darba devējiem, sniedzot cilvēkiem informāciju, padomu, konsultācijas un starpniecības pakalpojumus, lai tie varētu izmantot savas tiesības brīvi pārvietoties ES. 2006.–2008. gadā EURES bija nozīmīgs ieguldījums ENS un Lisabonas stratēģijas mērķu sasniegšanā, lai panāktu ilgtspējīgu ekonomikas izaugsmi un lielāku sociālo kohēziju. Tomēr pirmās tiešās atsauces politikas pamattekstos parādījās no 2007. gada (Darba mobilitātes rīcības plānā un paziņojumā par jaunām prasmēm jaunām darba vietām). Turklāt EURES tīkls ietver sociālekonomisko aspektu un tādējādi ir saistīts ar ENS 19. pamatnostādni kā mehānisms, kas nodrošina palīdzību darba meklēšanā un darba vietas piemeklēšanā, lai veicinātu darba tirgus integrāciju[4]. Izmantojot savus starpnieka pakalpojumus un informāciju, ko tas savāc un sniedz par dzīves un darba apstākļiem, tostarp sociālo drošību, nodokļiem un apdrošināšanu, EURES var palīdzēt cilvēkiem pārvarēt pašreizējos un iespējamos šķēršļus mobilitātei. Turklāt 19. pamatnostādne saista EURES un elastdrošības programmu, jo tas spēj pat līdz minimumam samazināt laiku pārejai no vienas darba vietas uz citu. EURES ir instruments, kas palīdz cilvēkiem darba meklēšanas laikā. Tādējādi var uzskatīt, ka tas palīdz līdz minimumam samazināt pārejas laiku no vienas darba vietas uz citu vai jaunu darba vietu. 3. EURES IZPILDES MEHāNISMI EURES pakalpojumus centrālā, reģionālā un vietējā līmenī nodrošina valsts nodarbinātības dienesti. EURES pārrobežu partnerattiecībās šos pakalpojumus nodrošina kopā ar tādām partnerorganizācijām kā arodbiedrības, darba devēju organizācijas, tirdzniecības palātas u.c. Praktiski EURES tīkla darbību nodrošina EURES padomdevēji un atbilstošs citu EURES locekļu un iesaistīto partnerorganizāciju personāls. Šajā nodaļā uzmanība pievērsta EURES tīklam piešķirtajiem cilvēkresursiem un finanšu resursiem, EURES nodrošinātajām apmācības iespējām un EURES integrācijai VND. Atsevišķa apakšnodaļa veltīta pārrobežu partnerattiecībām. 3.1. EURES atbalsta pamattiesības ar nepietiekamiem finanšu resursiem Laika gaitā ES ir pakāpeniski palielinājusi ieguldījumu EURES tīklā. Saņemot 21 miljonu euro, 2007.–2008. gada budžets bija gandrīz par 4 miljoniem lielāks nekā 2005.–2006. gadā. Daļēji budžets palielinājās tīkla paplašinās rezultātā, kad 2007. gadā Eiropas Savienībai pievienojās Bulgārija un Rumānija. Gandrīz trīs ceturtdaļas no kopējā EURES paredzētā Komisijas finansējuma tiek piešķirtas tīkla locekļiem, lai tie izpildītu savos darbības plānos noteiktos pasākumus. Atlikusī pieejamā finansējuma daļa tiek izmantota EURES darba mobilitātes portālam, ES līmeņa apmācībai, EURES palīdzības dienestam un citām atbalsta darbībām, piemēram, saziņas pasākumiem, tulkošanas pakalpojumiem un publikācijām. Kopumā EURES paredzētā finansēšanas struktūra darbojas veiksmīgi, bet vērojami arī trūkumi. Piešķirtais finansējums izmantots aptuveni 75 % apmērā, tādējādi katru gadu laikposmā no 2006. līdz 2008. gadam nav izmantoti vidēji 25 % no locekļiem piešķirtā pieejamā finansējuma. Līdzekļu izmantošanu kavē tādi faktori kā nepamatotas darbības, administratīvās prasības pamatot izdevumus un resursu faktiskās saņemšanas laiks. EURES piešķirtais budžets ir samērā neliels salīdzinājumā ar kopējo programmas finansējumu nodarbinātības jomā gan ES līmenī, gan attiecībā uz kopējiem VND izdevumiem dalībvalstīs. EURES locekļu piešķirtais budžets vairāk nekā trīs reizes pārsniedz Komisijas sniegtos budžeta līdzekļus un četras reizes pārsniedz attiecināmās izmaksas. Tas nozīmē, ka EURES locekļu sniegtais finansējums ir nozīmīgs, lai nodrošinātu EURES pakalpojumus. Budžeta saistības un maksājumi 2006.–2008. gadā 2006 | 2007 | 2008 | SAISTīBAS | 16 420 284,55 | 18 370 275,72 | 20 802 275,36 | MAKSāJUMI | 11 636 119,76 | 14 546 709,36 | 14 738 651,59 | 3.2. EURES ir spēcīgs speciālistu tīkls Dalībvalstīs ir izveidots 851 padomdevēja tīkls, lai sniegtu EURES pakalpojumus darba meklētājiem, darba mainītājiem, bezdarbniekiem un darba devējiem. Padomdevēju skaits katrā valstī atšķiras, bet puse no visiem padomdevējiem strādā sešās valstīs: Beļģijā, Vācijā, Spānijā, Francijā, Itālijā un Zviedrijā. EURES padomdevēji ir VND darbinieki, kuri darbojas vietējā, reģionālā un valsts līmenī VND organizācijā. Aptuveni 75 % no darba laika viņi pavada strādājot EURES tīklā[5]. 2008. gadā tika reģistrēti vairāk nekā miljons (1 093 998) saziņas gadījumu ar darba meklētājiem, darba mainītājiem un darba devējiem, kas ir vidēji 1286 atsevišķi saziņas gadījumi ar katru no padomdevējiem. 86 % gadījumu sazinājās ar darba meklētājiem un darba mainītājiem. Padomdevēju attiecība pret reģistrētiem darba devējiem un darba meklētājiem atšķiras, bet vidēji uz katru padomdevēju ir 424 darba meklētāji un 20 darba devēji. Sazinoties ar padomdevēju, visbiežāk tiek pārrunāts darba meklēšanas jautājums. 2006.–2008. gadā šim jautājumam tika veltīti vidēji 41,2 % saziņas gadījumu. Otrs visvairāk apspriestais temats bija vispārīga informācija par EURES , ko šajā pašā laikposmā vēlējās saņemt 17,1 % saziņas gadījumos. Trešais apspriestais temats bija darbā pieņemšana, ko šajā pašā laikposmā pārrunāja 15,1 % saziņas gadījumos. Turklāt tīklā darbojas EURES palīgi, un vairāk nekā puse dalībvalstu algo palīgus padomdevējiem un EURES pakalpojumu nodrošināšanai. Tādēļ speciālistu tīkls, kas tieši saistīts ar EURES pakalpojumu sniegšanu, ir daudz lielāks nekā padomdevēju tīkls. Faktiski EURES pakalpojumu sniegšanai izmantotie cilvēkresursi ir pietiekami, lai risinātu darba meklētāju, darba mainītāju un darba devēju vajadzības, lai gan būtu vajadzīgi papildu resursi, lai EURES varētu piedāvāt jaunus pakalpojumus. 3.3. EURES personāla apmācība ir ļoti svarīga, lai nodrošinātu profesionāla tīkla darbību EURES apmācību veido divi elementi: apmācība valstī un Eiropas līmeņa apmācība. Apmācība valstī ietver virkni dažādu darbību, tostarp sagatavošanās kursus, kas ir priekšnosacījums jaunajiem padomdevējiem pirms tie piedalās Eiropas līmeņa sagatavošanās apmācībā un konferencē. 2006.–2008. gadā Eiropas līmeņa mācības nodrošināja privāts līgumslēdzējs, kurš katru gadu sniedza aptuveni 20 individuālus apmācību kursus. Mācības ietvēra iesācēju un augstāka līmeņa kursus un nodrošināja EURES padomdevēju un to vadītāju apmācību. Dažādos mācību kursos EURES padomdevēji un vadītāji tika pieņemti kā pasniedzēji un tie strādāja kopā ar līgumslēdzēja komandu. Piedāvātās mācības ir īpaši svarīgas, lai nodrošinātu tīkla profesionalitāti un tā efektīvu un lietderīgu darbību. Kopumā Eiropas līmeņa un valsts līmeņa apmācība papildina viena otru – Eiropas līmenī pievēršas teorijai un valsts līmenī – praktiskiem jautājumiem. 3.4. EURES integrēšana valsts nodarbinātības dienestos EURES pamatnostādnēs ir precīzi noteikta prioritāte pastiprināt EURES iekļaušanu valsts nodarbinātības dienestos[6]. Šajā jomā jau ir gūti rezultāti, apliecinot, ka vairums locekļu ir guvuši panākumus. Tīkla locekļi ir skaidri sadalījuši personāla resursus EURES tīklam, EURES darbībām paredzētais laiks tiek ievērots un atzīts un tiek veikta EURES personāla apmācība uz vietas un izpratnes veidošana citiem darbiniekiem. No 75 % līdz 100 % padomdevēju aptuveni pusē dalībvalstu ir piedalījušies apmācībā par EURES tīklu. Integrējot EURES VND pakalpojumos, EURES veicina VND mērķu sasniegšanu – mazina bezdarbu un veicina mobilitāti. Neraugoties uz VND centieniem integrēt un iekļaut EURES tīklu, šā darba rezultāti atšķiras katrā VND. 3.5. EURES pārrobežu partnerības EURES tīklam ir liela nozīme pārrobežu reģionos, kur EURES padomdevēji sniedz informāciju un padomus pārrobežu darba ņēmējiem un darba devējiem, kuri vēlas pieņemt darbā darbiniekus no kaimiņvalsts. Robežu šķērsotājiem vajadzīga informācija par apdrošināšanu, nodokļiem, sociālo sistēmu, izglītību, pašnodarbinātību u. c. Darba meklēšana bija pārrobežu padomdevēju visvairāk pārrunātais temats; 2007.–2008. gadā aptuveni 34,6 % saziņas gadījumu ir saistīti ar šo tematu. Otrs vissaistošākais jautājums bija sociālā drošība un nodokļi, to pārrunājot šajā pašā laikposmā vidēji 24,8 % saziņas gadījumu. Trešais svarīgākais jautājums bija vispārīga informācija par EURES ; šajā pašā laikposmā vidēji 12,6 % saziņas gadījumu tika pārrunāts šis temats. 2006.–2006. gadā kopumā 22 EURES pārrobežu partnerības (PRP) tika iesaistītas EURES pakalpojumu sniegšanā un tās deva ļoti nozīmīgu ieguldījumu EURES darbību attīstībā. Vairums EURES pārrobežu partnerību atrodas Eiropas centrālajā–rietumu daļā – deviņas PRP Vācijā un sešas PRP Francijā[7]. Papildus darbībām, ko veic pārrobežu partnerības, gandrīz visi EURES locekļi veic kādu pārrobežu darbību ārpus esošās partnerības darbības jomas. EURES pārrobežu partneru atrašanās vieta lielā mērā atbilst šim robežu šķērsošanas modelim. Pārrobežu darba ņēmēju skaits pēdējos gados ir pieaudzis. Saskaņā ar pētījumu 2006.–2007. gadā aptuveni 780 000 cilvēku bija pārrobežu darba ņēmēji EEZ/Šveicē. ES-15 laikposmā no 1999. līdz 2000. gadam un no 2006. līdz 2007. gadam to skaits palielinājās par 26 %. Vairums pārobežu darba ņēmēju darbību koncentrējas Eiropas centrālajā–rietumu daļā. Galvenie galamērķi ir Šveice, Luksemburga, Vācija, Nīderlande, Austrija un Beļģija. Šīs valstis uzņem aptuveni trīs ceturtdaļas no pārrobežu darba ņēmējiem. Galvenās izcelsmes valstis ir Francija, Vācija un Beļģija, no kurām izbrauc aptuveni 60 % no visiem ES pārrobežu darba ņēmējiem. Pārrobežu partnerības ir uzlabojušas EURES redzamību un ir izveidojušas virkni daudzveidīgu darbību, lai nodrošinātu informāciju darba meklētājiem, darba mainītājiem, pārrobežu darba ņēmējiem un darba devējiem pārrobežu reģionos. 4. EURES PAKALPOJUMU NODROšINāšANA EURES tīkls sniedz atbalstu darba meklētājiem, darba mainītājiem un bezdarbniekiem, kā arī darba devējiem, sniedzot virkni pakalpojumu, izmantojot EURES darba mobilitātes portālu un EURES padomdevēju tīklu. Šie pakalpojumi ietver tiešu un netiešu palīdzību darba piemeklēšanā, sniedzot informāciju par situāciju darba tirgū un informāciju par dzīves un darba apstākļiem citās EEZ valstīs un Šveicē. 4.1. EURES kā mehānisms darba piemeklēšanai EURES darba mobilitātes portālam ir bijusi liela nozīme informācijas izplatīšanā par iespējām darba meklētājiem, darba mainītājiem un bezdarbniekiem, kā arī darba devējiem. Izmantojot portālu, darba meklētājiem, darba mainītājiem un bezdarbniekiem ir piekļuve darba meklēšanas iespējām un iespējai publicēt CV, savukārt darba devējiem ir piekļuve CV meklētajam un iespējai publicēt darba piedāvājumus. Pārskats par EURES portālā reģistrētajiem darba meklētājiem katrā valstī 2006.–2008. gadā Valsts | Darba meklētāju skaits | Valsts | Darba meklētāju skaits | Beļģija | 9671 | Nīderlande | 5092 | Čehija | 11 396 | Austrija | 3551 | Dānija | 2379 | Polija | 25 040 | Vācija | 21 185 | Portugāle | 22 724 | Igaunija | 4413 | Rumānija | 18 090 | Īrija | 3854 | Slovēnija | 2588 | Grieķija | 6091 | Slovākija | 3923 | Spānija | 50 923 | Somija | 4123 | Francija | 16 524 | Zviedrija | 4966 | Itālija | 49 307 | Apvienotā karaliste | 10 824 | Latvija | 5767 | Norvēģija | 2497 | Lietuva | 4526 | Šveice | 2283 | Ungārija | 12 744 | Portālu novērtē abas lietotāju grupas, kuras ir pārliecinātas par priekšrocībām, ko dod iespēja piekļūt vai ievietot informāciju par brīvajām darba vietām visā EEZ teritorijā. Saskaņā ar lietotāju apsekojumu tiešsaistē CV izveidošanas funkcija ir noderīgākais EURES pakalpojums darba meklētājiem un darba mainītājiem. No 19 % darba devēju, kuri ievietoja darba sludinājumus, darbu piedāvāja vienam vai vairākiem pieteikuma iesniedzējiem, un tikai nedaudz mazāk par pusi no šiem pieteikuma iesniedzējiem ieguva darbu, kas atbilst viņu prasmju līmenim. Gandrīz 70 % darba meklētāju un darba mainītāju vai nu ir pieteikušies uz tiem interesējošām brīvajām darba vietām, vai ievietojuši portālā savu CV. Tādējādi portāls ir atvieglojis darba vietu piemeklēšanu, darba meklētājiem un darba mainītājiem atrodot darbu un darba devējiem aizpildot brīvās darba vietas. Šo procesu vēl var uzlabot, izmantojot sinerģiju (kuras izstrāde pašlaik notiek) ar plaši izmantoto Europass CV tiešsaistes rīku. Tomēr vairākus portāla aspektus varētu uzlabot, lai darba vietu piemeklēšana EURES tīklā būtu vēl efektīvāka. Tas ietver tehniskos aspektus, piemēram, uzlabotas funkcijas, kā arī ievadītās informācijas veids un kvalitāte. EURES locekļi ir atbildīgi par atjauninātas informācijas sniegšanu un portālā ievietoto brīvo darba vietu kvalitātes nodrošināšanu. EURES padomdevēju tīkls pievieno vērtību portālā jau pieejamajai pašreizējai informācijai, jo īpaši ja padomdevējiem ir zināšanas un pieredze tādās jomā kā nodokļi vai kvalifikāciju atzīšana. Padomdevēju tīkla galvenās priekšrocības ir padomdevēju palīdzība klientiem portāla izmantošanā, īpaši cilvēkiem ar vājām IT prasmēm, viņu zināšanas par portālu un iespēja paātrināt darba meklēšanas procesu. Vairums lietotāju uzskata, ka EURES padomdevēji ir ļoti noderīgi un sniedz kvalitatīvus pakalpojumus. Tomēr viņu darbu varētu atvieglot, nodrošinot pareizu portāla darbību, EURES integrāciju VND un pastiprinot saziņu ar darba devējiem. Papildus padomdevēju tīklam un darba mobilitātes portālam tiek veikti vairāki citi pasākumi, lai uzlabotu darba vietas piemeklēšanu; tie ir nodarbinātības gadatirgi un citi darbā pieņemšanas pasākumi, informatīvi semināri un sanāksmes, piemēram, ar darba devējiem, un veicināšanas pasākumi. Nodarbinātības gadatirgi un darbā pieņemšanas pasākumi ir labs darba vietas piemeklēšanas risinājums. 2006.–2008. gadā 248 pasākumos tika veiksmīgi piemeklētas vairāk nekā 11 000 darba vietas. Turklāt šajā pašā laikposmā EURES tīklā tika reģistrētas vēl 15 000 darba vietas. 5. Turpmākie uzdevumi un prognozes Eiropas darba tirgu pārmaiņu temps, ko ietekmē ekonomikas krīze, un VND vispārēja modernizācija ir lielākās grūtības, ar kurām EURES saskarsies nākamajos gados. Lai reaģētu uz šīm pārmaiņām, EURES tīkls būtiski jāpilnveido. EURES tīklā galvenā nozīme tiek piešķirta rezultātiem, pievienojot vērtību klientu grupām un VND. Monti ziņojumā atzīta veiksmīgā EURES darbība[8]. Salīdzinot ar citiem Komisijas tīkliem, EURES ievērojami lielāku uzmanību pievērš nodarbinātības iespējām un ir vienīgais tīkls, kas sniedz konkrētus darba piemeklēšanas pakalpojumus. Jāsaglabā EURES kā mobilitātes veicināšanas instrumenta lielā nozīme. Tas nozīmē, ka joprojām saglabāsies tā uzdevums sniegt informāciju un padomu. Tomēr, lai risinātu EURES klientu faktiskās vajadzības un gūtu izmērāmus rezultātus, EURES jāpārveido par pamatrīku, kas uzlabotu darba meklētāju un brīvo darba vietu atbilstību visā Eiropā, uzmanību pievēršot darba piemeklēšanai un darbā iekārtošanai visiem vietējiem darba ņēmējiem un darba meklētājiem, kuriem ir tiesības strādāt citā ES valstī; tādējādi tas kļūs par Eiropas nodarbinātības stratēģijas instrumentu. VND vairāk jāiekļauj EURES savos pakalpojumos un saziņā ar klientiem un jāizmanto EURES padomdevēju pieredze, lai iekļautu un integrētu Eiropas aspektu visos attiecīgajos pasākumos. VND jāiekļauj EURES pakalpojumu piedāvājums starp saviem nozīmīgākajiem pakalpojumiem, kā arī ātrās reaģēšanas sistēmās, lai palīdzētu darba devējiem un darba ņēmējiem pielāgoties pārmaiņām. Turpmāk EURES piedāvās darba meklētājiem, darba devējiem, darba ņēmējiem, mācekļiem un augstskolu absolventiem individuāli labāk pielāgotu palīdzību saistībā ar mobilitāti. Panākt piedāvāto darba vietu un darba pieteikumu labāku līdzsvaru – šim jābūt EURES galvenajam mērķim. Mobilitātei EEZ iekšienē, uz Šveici un no tās jākļūst par pievilcīgu iespēju. Lai EURES varētu veikt visus šo uzdevumus, jau ir sāktas vai vēl tiek novērtētas vairākas iniciatīvas. - Izstrādāt profesiju un prasmju daudzvalodu standarta vārdnīcu, lai padarītu informāciju par brīvajām darba vietām kvalitatīvāku un pārskatāmāku un uzlabotu darba meklētāju atbilstību brīvajām darba vietām. Prasmes, darba vietas un mācību iespējas Eiropas darba tirgū var efektīvi saskaņot tikai tad, ja ir kopīga prasmju, kompetenču un profesiju daudzvalodu klasifikācija. Tās nosaukums ir Eiropas prasmju, kompetenču un profesiju daudzvalodu vārdnīca ( ESCO ). - Izveidot funkciju “Match and Map”, kas iedzīvotājiem piedāvā lietotājam ērtus, pārredzamus tiešsaistes pakalpojumus, sniedzot kvalitatīvu informāciju par profesijām, prasmēm, mācību un apmācības iespējām visā ES. Šī funkcija būs daļa no EURES un tiks saistīta ar Ploteus un Euraxess portāliem, tā sniegs precīzu ģeogrāfisku attēlojumu par darba piedāvājumiem, kas atbilst lietotāja profilam, paskaidrojumu par to, kāpēc darba vietas neatbilst prasmēm, un informāciju par mācību iespējām. - Izveidot Eiropas darba tirgus uzraudzības apsekojumu, kas sniegtu regulāru, atjauninātu informāciju par īstermiņa tendencēm Eiropas darba tirgū. Tas uzlabotu datu vākšanu, lai labāk noteiktu un paredzētu pārpalikumus un trūkumus darba tirgos un analizētu mobilitātes plūsmas. Tādējādi darba ņēmēji vai darba meklētāji ar atbilstošām prasmēm un kvalifikāciju zinātu, kur ir labas darba iespējas. - Modernizēt EURES darba mobilitātes portālu, pievienojot vairāk interaktīvu sadaļu. Paredzēts, ka šī būs Eiropas Savienības lielākā nodarbinātības tīmekļa vietne ar grafiskiem attēlojumiem, saikni uz Europass CV izveidošanas rīku un ar lietotājam draudzīgāku CV meklēšanas funkciju, sociālā tīkla sadaļu darba meklētājiem un virtuālu nodarbinātības gadatirgu. Turklāt uzlabotajā portālā būs sadaļa, kas īpaši veltīta jaunajiem absolventiem, kas saistīs akadēmiskās aprindas un uzņēmējus, un palīdzēs piemeklēt darbu jauniem cilvēkiem un iekārtot tos darbā. - Turpinās darbs, lai izveidotu programmu “Tava pirmā EURES darba vieta”. Šī programma ir paredzēta, lai finansiāli atbalstītu to jaunu cilvēku mobilitāti visā Eiropā, kuri mēģina ienākt darba tirgū. - Izveidot sistemātiskas sadarbības mehānismus ar citiem ES tīkliem, rodot sinerģiju vai atbilstošus kopīga darba risinājumus. PIELIKUMS EURES darbības pārskatam par 2006.–2008. gadu Statistika par Eiropas darba mobilitātes portāla izmantošanu 1. tabula. EURES darba portāla apmeklētāju skaits mēnesī 2007.–2008. gadā Mēnesis | Apmeklētāji | 2007. g. aprīlis | 746 434 | 2007. g. maijs | 807 962 | 2007. g. jūnijs | 778 391 | 2007. g. jūlijs | 825 436 | 2007. g. augusts | 787 524 | 2007. g. septembris | 862 158 | 2007. g. oktobris | 974 595 | 2007. g. novembris | 925 574 | 2007. g. decembris | 835 674 | 2008. g. janvāris | 1 382 187 | 2008. g. februāris | 1 360 996 | 2008. g. marts | 1 575 820 | 2008. g. aprīlis | 1 975 491 | 2008. g. maijs | 1 486 182 | 2008. g. jūnijs | 1 305 630 | 2008. g. jūlijs | 1 277 264 | 2008. g. augusts | 1 227 002 | 2008. g. septembris | 1 545 773 | 2008. g. oktobris | 1 619 020 | 2008. g. novembris | 1 539 167 | 2008. g. decembris | 1 206 529 | 1. shēma. EURES darba portāla apmeklētāju skaits mēnesī 2007.-2010. gadā [pic] 2. tabula. EURES pārrobežu partnerību skaits, kurās valstis piedalās VALSTS | EURES PāRROBEžU PARTNERīBU SKAITS | BEļģIJA | 4 | ČEHIJA | 2 | DāNIJA | 2 | VāCIJA | 9 | SPāNIJA | 2 | FRANCIJA | 6 | ITāLIJA | 3 | LUKSEMBURGA | 2 | UNGāRIJA | 1 | NīDERLANDE | 4 | AUSTRIJA | 3 | POLIJA | 1 | PORTUGāLE | 1 | SLOVēNIJA | 1 | SLOVāKIJA | 2 | SOMIJA | 1 | ZVIEDRIJA | 2 | APVIENOTā KARALISTE | 2 | ŠVEICE | 3 | LIHTENšTEINA | 1 | [1] ES dalībvalstis un Norvēģija, Islande un Lihtenšteina. [2] COM (2008) 868 galīgā redakcija. [3] Neatkarīgi novērtētāji veica apsekojumus, ietverot darba meklētājus, darba mainītājus un darba devējus. Šie apsekojumi liecina, ka brīvo darba vietu datubāze palīdz piemeklēt darba vietas. Piemēram, 6344 darba meklētāji un darba mainītāji (65,8 % respondentu) informēja, ka viņi ir pieteikušies uz interesējošiem darba piedāvājumiem vai ievietojuši savu CV EURES tīklā. Kopā 1283 cilvēki (20,2 % darba meklētāju un darba mainītāju) sniedza informāciju, ka ir atraduši darbu, izmantojot EURES , un mazliet mazāk par pusi no šīm personām (609) atzīst, ka iegūtais darbs atbilst viņu prasmju līmenim. [4] Kā daļa no Eiropas Nodarbinātības stratēģijas, 2008.-2010. gada nodarbinātības pamatnostādņu 19. pamatnostādnē minēts EURES ieguldījums politikas mērķos nodarbinātības jomā un EURES saistīts ar elastdrošības programmu attiecībā uz ar pāreju no vienas darba vietas uz citu vai uz jaunu darba vietu. [5] EURES Hartā (OV C 106, 3.5.2003., 3. lpp.) paredzēts, ka EURES padomdevējiem vismaz pusi laika no pilnas slodzes ekvivalenta jāveic EURES uzdevumi, pārējo laiku veltot pienākumiem savas valsts nodarbinātības dienestā. [6] EURES darbības, ko veic tā locekļi un partneri, pamatojas uz pamatnostādņu kopumu, kas piemērojams trīs gadus. [7] Skatīt šā ziņojumu pielikumu, kurā norādīts, cik pārrobežu partnerībās katra valsts piedalās. [8] M. Monti, A New Strategy for the Single Market , 2010. gada 9. maijs, 59. lpp.